Kontekstas

Kontèkstas ( 'surištas') – sakytinė arba rašytinė žodžio, sakinio ar didesnio kalbos vieneto aplinka. Kita šio termino reikšmė – kokio nors fakto, įvykio, reiškinio aplinkybės, sąlygos, aplinka.

Kalbiniu atžvilgiu, kontekstas neretai lemia sakinio arba jo dalių reikšmę, sandarą ir aktualiąją sakinio skaidą. Kontekstas svarbus skiriant pagrindines žodžių formų reikšmes nuo antrinių, susidarančių dėl aplinkos ar situacijos. Sakykime, pagrindinė lietuvių kalbos būtojo kartinio laiko reikšmė – nurodyti prieš kalbamąjį momentą vykusį ar įvykusį veiksmą (Vyras jojo keliu ir išgirdo dainuojant), o antrinė – tam tikrame kontekste šio laiko formomis įvardyti ir būsimą arba galimą veiksmą (Paprašyk padaryti tokius račiukus, kad įsisėdai, pagalvojai ir, kur nori, be arklio nuvažiavai). Konteksto įtaką teksto sandarai nagrinėja teksto lingvistika.

 Išnašos 

Kategorija:Kalbotyra
Kategorija:Semantika